  Анжелика Тихонова корреспондент Удмуртиын куазь кезьыт кариськемен сэрен школаосын занятиосты ортчытытэк кельтыны быгатозы. Со сярысь элькунысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. Пиналъёс школе мынытэк быгато: гуртъёсын 1-4 классъёсын дышетскисьёс -25 градус дыръя; гуртъёсын но каръёсын 1-4 классъёсын дышетскисьёс -27 градус дыръя; 1-11 классъёсын ваньмыз дышетскисьёс -30 градус дыръя. Пусъё, школаос занятиосты мукет дырлы выжтон (ортчытытэк кельтон) яке дистанционной амалэн дышетон сярысь пумкылъян асьсэос куто Светлана Болотникова, Удмуртиысь дышетонъя но тодосъя министрТодэ вайытом, улосвыл Гидрометцентр арня кезьыт луоз, но пумен шунытскоз шуыса ивортӥз вал. Тегъёс: Дышетон Ижкар Удмуртия куазь Тол СветланаБолотникова  